
Nr.   13817       din 27.11.2023

RAPORT DE SPECIALITATE
Privind aprobarea modificării și completării Hotărârii Consiliului Local a Municipiului Marghita nr. 96 din 27.04.2023 privind aprobarea  Regulamentului de funcționare, întreținere și exploatare a imobilului “Bazin didactic de înot” precum și a tarifelor ce se vor aplica în desfășurarea activității

Potrivit dispozițiilor Legii nr. 24/2000 privind normele de tehnica legislativă pentru elaborarea actelor normative, completarea actului normativ consta în introducerea unor dispoziţii noi, cuprinzând soluţii legislative şi ipoteze suplimentare, exprimate în texte care se adaugă elementelor structurale existente

În conformitate cu prevederile:

- art. 46, alin. (4), art. 54, art. 56, art. 57 și art. 58 din Legea nr. 24/2000 privind normele de tehnica legislativă pentru elaborarea actelor normative, cu modificarile si completarile ulterioare,
- art. 7 din Legea nr. 52/2003 privind transparenţa decizională în administraţia publică, 

- art. 2, art. 3 din Legea nr. 69/2000 a educatiei fizice si sportului, cu modificarile si completarile ulterioare,

- art. 30 din Legea nr. 273/2006 privind finanțele publice locale, cu modificările și completările ulterioare,

- art. 28, lit. j) din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, referitor la atribuțiile autorităţilor administraţiei publice locale, de a adopta hotărâri sau de a emite dispoziţii privitoare la: j) aprobarea prețurilor, tarifelor și taxelor pentru serviciile de administrare a domeniului public și privat.
Potrivit actului normativ ultim menționat mai sus, cheltuielile curente pentru asigurarea funcţionării propriu-zise a serviciilor de administrare a domeniului public şi privat şi efectuării/prestării activităţilor edilitar-gospodăreşti specifice acestora, respectiv pentru întreţinerea, reabilitarea şi exploatarea infrastructurii edilitar-urbane aferente, se asigură prin încasarea de la utilizatori, pe baza tarifelor, preţurilor sau taxelor locale legal aprobate, a unor sume reprezentând contravaloarea serviciilor furnizate/prestate.
Fundamentarea  taxelor de abonamente de la Bazinul didactic se face pentru atragerea cat mai multor beneficiari si folosirea la capacitate maxima a bazinului în orele de program, iar aprobarea acestora se va stabili, în condiţiile legii, prin hotărâre a autorităţilor deliberative ale unităţilor administrativ-teritoriale, cu respectarea principiului autonomiei locale.

Întrucât prin adoptarea Hotărârii Consiliului Local al Municipiului Marghita nr. 96 din 27.04.2023 s-a omis stabilirea tarifelor unor abonamente de 8 sedinte  respectiv 12 sedinte, se vor aduce modificari la Anexa nr.1  în Regulamentul de funcționare, întreținere și exploatare a imobilului “Bazin didactic de inot si anume introducerea de abonamente cu 8 sedinte respectiv 12 şedinţe, stabilindu-se preturile pentru fiecare categorie de persoane, atasate prezentului raport de specialitate. Totodată se vor elimina abonamentele de 20 sedinte deoarece de la incepututl functionării Bazinului de înot nu a fost nici un abonament.
Totodată se procedează și la modificarea art. 9, alin. (4) din Regulamentul de funcționare, întreținere și exploatare a imobilului “Bazin didactic de înot” precum și a tarifelor ce se vor aplica în desfășurarea activității, fiind nevoie a introduce o a doua teză în cuprinsul acestuia și anume: ” La finalul fiecărei luni se va proceda la însumarea tuturor orelor efectuate de antrenorii și instructorii sportivi astfel că numărul total de ședințe se va determina prin divizarea la 2 a numărului total de ore.”

Se propune spre analiză și dezbatere în sedința Consiliului Local modificarea și completarea Hotărârii Consiliului Local al Municipiului Marghita nr. 96 din 27.04.2023 privind aprobarea  Regulamentului de funcționare, întreținere si exploatare a imobilului: “Bazin didactic de inot, precum și a tarifelor ce se vor aplica în desfăsurarea activității.

Întocmit,
Șef Serviciu,

Adrian LEOȘTEAN

LA/LA 2 ex.

Nr.         din 27.11.2023

Anexa nr.1 la Regulament
TARIFE

PENTRU UTILIZAREA BAZINULUI DIDACTIC DE INOT DIN MUNCIPIUL MARGHITA
	Nr. crt.
	Pret abonament (8 sedinte)
	Tarif - lei

	1
	Adulti
	88 lei

	2
	Elevi/stundenți/pensionari
	76 lei


	Nr. crt.
	Pret abonament (12 sedinte)
	Tarif - lei

	1
	Adulti
	108 lei

	2
	Elevi/stundenți/pensionari
	90 lei


